rlitschk/wikidir huggingface dataset:
S Kabinett Hoegner II isch vum 14. Dezämber 1954 bis zum 8. Oktober 1957 (bis zum 16. Oktober 1957 het s Kabinett no d Gschäft wytergfiert) d Staatsregierig vum Freistaat Bayern gsii. Drotz ass bi dr Wahl zum 3. Bayerische Landdag am 28. Novämber 1954 d CSU (83 Sitz) mit dytligem Abstand vor dr SPD (61 Sitz) sterkschti Chraft im Landdag woren isch, het dr Wilhelm Hoegner e SPD-gfierti Viererkoalizion mit dr Barteie chenne bilde, wu im Landdag verdrätte gsii sin: Bayernbartei (BP), Gsamtdytsche Block/Bund vu dr Haimetverdribene un Enträchtete (GB/BHE) un FDP. D Viererkoalizion het 121 vu dr 204 Sitz im Landdag ghaa. No dr Bundesdagswahl am 15. Septämber 1957 het d CSU erscht dr GB/BHE, no au d Bayernpartei zum Uusdritt us dr Koalizion chenne bringe. Dr Minischterbresidänt Hoegner isch am 8. Oktober 1957 vu sym Amt zruggdrätte un Noofolger vu sym Kabinett isch am 16. Oktober 1957 s Kabinett Seidel I wore. S Kabinett Hoegner II isch bishär di ainzig Regierig in dr Noochriegsgschicht vu Bayern, wu nit vu dr CSU gfiert woren isch. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. Wilhelm Hoegner
S Kabinett Seidel I isch vum 16. Oktober 1957 bis zum 9. Dezember 1958 d Staatsregierig vum Freistaat Bayern gsii. D Regierig isch nei bildet wore noch em Uusdritt vum Gsamtdytsche Block/Bund vu dr Haimetverdribene un Enträchtete (GB/BHE) un dr Bayernbartei (BP) us dr SPD-gfierte Regierig unter em Wilhelm Hoegner. Uusglest het des d Bundesdagswahl 1957, wu d Unionsbarteie dytli gwunne hän. D CSU het dodruf zerscht dr GB/BHE un no d Bayernbartei zum Uusdritt us dr Viererkoalizion vu SPD, GB/BHE, BP un FDP chenne bringe. Am 8. Oktober 1957 isch druf dr Minischterbresidänt Hoegner zruggdrätte un dr Hanns Seidel het e Koalizion us CSU, GB/BHE un FDP bildet, wu ne Stimmemee vu 115 vu dr 204 Sitz im Landdag ghaa het. Noofolger vu däre Regierig isch no dr Landdagswahl 1958 s Kabinett Seidel II wore. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. Hanns Seidel (1957–1958)
S Kabinett Seidel II isch vum 9. Dezämber 1958 bis zum 22. Jänner 1960 d Staatsregierig vum Freistaat Bayern gsii. Bi dr Wahl zum vierte Bayerische Landdag am 23. Novämber 1958 isch d Regierig unter em Minischterbresidänt Hanns Seidel (CSU), wu s syt em Oktober 1957 gee het, bstetigt wore, un är het d Koalizion mit em Gsamtdytsche Block/Bund vu dr Haimetverdribene un Enträchtete un dr FDP wyter gfiert. D Regierig het im nei gwehlte Landdag e Mee vu 126 vu dr insgsamt 204 Sitz ghaa. Dr Hanns Seidel het us gsundhaitlige Grind am 22. Jänner 1960 mieße zruggdrätte, Noofolger isch dr Hans Ehard mit em Kabinett Ehard IV wore, wu scho vu 1946 bis 1954 Minischterbresidänt gsii isch. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. Hanns Seidel (1958–1960)
Iisicht bedütet in dr Alldaagssprooch, ass Äigeschafte, Zsämmehäng und Beziejige vom ene Objektberiich subjektiiv gnau gnueg erkennt, gäistigerfasst und sachlig richtig begriffe wärde. As bewussts Resultaat vo dr Kombinazioon vo Woornäämig und Noochdänke isch Iisicht drbii s Ergääbnis vom ene analütisch-sünthetische Erkenntnis­brozäss. Iisischte, wo uf anderi Wiis zustand chömme und denn vilmol „blitzartig“ erläbt wärde, ghööre in dr Alldaagspsüchologii zum ene bsundrige gäistige Vermööge, nämlig zur „Intuizioon“. Historisch si anderi Erkläärige bekannt für wie Iisichte zstand chömme. Bi Naturvölker zum Bispil gälte Iisichte as innerligi Rootschleeg oder Hiiwiis vo Vorfaare, wo gläägentlig au visionäär chönne erläbt wärde, as „Iigääbig“ vo guete oder ghäiligte Gäister, as Root vo hilfriiche Götter und as göttligi „Erlüüchdig“ oder „Offebaarig“, banaal aber au as äifache „Iifall“. D Iisicht a priori cha vo dr Erkenntnis a posteriori underschiide wärde. Wemm mä d Iisicht kognitiiv verstoot, dass mä «Wörter het», so cha äim s Zitaat vom Friedrich Nietzsche (1844–1900) intressiere: »Wofür wir Worte haben, darüber sind wir auch schon hinaus.« Eso wird die affektiivi Bedäligung as Beweeggrund bi kognitiive Brozäss aadütet. „Einsicht ist mehr als die Erkenntnis dieser oder jener Sachlage. Sie enthält stets ein Zurückkommen von etwas, worin man verblendeterweise befangen war. Insofern enthält Einsicht immer
As Erfaarig bezäichnet mä d Kenntniss und d Verhaltenswiise, wo mä dur d Woornäämig und s Leere gwunne het, oder im Sinn vo „Lääbenserfaarig“ d Gsamthäit vo alle Erlääbniss, won e Persoon je gha het, zämme mit iirer Verarbäitig. Noch em Jürgen Mittelstraß mäint mä mit Erfaarig gwöönlig die erworbeni Fääikäit sich sicher chönne orientiere und mit bestimmte Handligs- und Sachzsämmehäng verdraut si, ooni sich uf e theoretischs Wüsse müesse stütze, wo unabhängig doodrvo isch, z. B. vo wüsseschaftliger Art. In dr Wüsseschaft reedet mä anstatt vo Erfaarig, wo gwöönlig eender persönlig isch, vo „Empirii“. Wüsseschaftligi Ussaage müesse uf dr Grundlaag von ere süstemaatische und intersubjektiiv bestäätigte Beobachdige zstand cho, wo zum Bispil methodischi sträng kontrollierti Mässige oder Experimänt chönne ghööre. Wüsseschafte, won e sonigi methoodisch gordneti Grundlaag häi, säit mä Erfahrigswüsseschafte oder Empiirischi Wüsseschafte, zu sä z underschäide vom Erfahrigswüsse, wo indiwiduell zuefellig oder persönlig isch und kä Aaspruch uf e hööcheri Verlässligkäit het. Noch em Oswald Schwemmer häi alli Erfaarigswüsseschafte s gliiche wüsseschaftlige Erkläärigsmodäll. In de Diszipliine, wo zu de Kultuur- und Gäisteswüsseschafte ghööre, bruche das ERkläärigsmodäll, aber d Begründigspflichte si komplexer as in de Natuurwüsseschafte. Die si zwar d Erfaarigswüsseschafte par excellence, aber alli Forschig, wo uf
S Kabinett Ehard IV isch vum 26. Jänner 1960 bis zum 11. Dezämber 1962 d Staatsregierig vum Freistaat Bayern gsii. Wu dr Hanns Seidel am 22. Jänner 1960 us gsundhaitlige Grind as Bayerische Minischterbresidänt zruggdrätten isch, het dr Hans Ehard d Fierig vu dr Staatsregierig bis zum Änd vu dr Legislaturperiod ibernuu. S isch s viert Kabinett unter em Hans Ehard gsii, wu scho vu 1946 bis 1954 Minischterbresidänt gsii isch. Alli Staatsminischter sin di nämlige blibe wie im vorige Kabinett, au alli Staatssekreter (ußer em neie Staatskanzleischef Franz Heubl). Noch em Kabinett Ehard IV isch s Kabinett Goppel I chuu Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. Hans Ehard (1960–1962)
S Kabinett Goppel I isch vum 11. Dezämber 1962 bis zum 5. Dezämber 1966 d Staatsregierig vum Freistaat Bayern gsii. Bi dr Wahl zum fimfte Bayerische Landdag am 25. Novämber 1962 het d CSU zum erschte Mol syt 1946 wider s absolut Mee vu 108 vu dr insgsamt 204 Sitz im Landdag kriegt. Dr Alfons Goppel hätt dodermit en ellainigi CSU-Regierig chenne bilde, het si aber fir e Koalizion mit dr Bayernbartei entschide. S ainzig Regierigsmitglid vu dr Bayernbartei, wu mit acht Abgordnete im Landdag verdrätte gsii isch, isch dr Robert Wehgartner as Innestaatssekreter wore. Där isch am 20. Juli 1966 zur CSU iberdrätte, dodermit het faktisch d Koalizion ufghert. D Regierig vum Minischterbresidänt Goppel sich bi dr Landdagswahl 1966 bstetigt wore, Noofolger isch derno s Kabinett Goppel II wore, jetz aber ohni d Bayernbartei. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. h. c. Alfons Goppel (1962–1966) Haus der Bayerischen Geschichte: Der Landtag 1962–1966 (5. Legislaturperiode)
Das Kabinett Goppel II isch vum 5. Dezämber 1966 bis zum 8. Dezämber 1970 d Staatsregierig vum Freistaat Bayern gsii. Bi dr Landdagswahl am 20. Novämber 1966 het d CSU 110 vu dr insgsamt 204 Sitz gwunne un het druf chenne ellai regiere. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. h.c. Alfons Goppel (1966-1970)
Das Kabinett Goppel III isch vum 8. Dezämber 1970 bis zum 12. Novämber 1974 d Staatsregierig vum Freistaat Bayern gsii. Bi dr Landdagswahl am 22. Novämber 1970 het d CSU 124 vu dr insgsamt 204 Sitz gwunne un het wyter chenne ellai regiere. Mit em neie Staatsminischterium fir Landesentwicklig un Umwältfroge isch s erscht Umwältminischterium uf dr Wält gschaffe wore. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. h.c. Alfons Goppel (1970-1974)
Das Kabinett Goppel IV isch vum 12. Novämber 1974 bis zum 7. Novämber 1978 d Staatsregierig vum Freistaat Bayern gsii. Bi dr Landdagswahl am 27. Oktober 1974 het d CSU 62,1 % vu dr Stimme gwunne, s bescht Ergebnis, wu d CSU z Bayern bis hite ghaa het uns zwaitbescht Ergebnis, wu ne Bartei z Dytschland syt em Zweete Wältchrieg iberchuu het. Mit 132 vu dr insgsamt 204 Sitz het d Bartei unter em Minischterbresidänt Alfons Goppel wyter chenne ellai egiere. Mit dr Mathilde Berghofer-Weichner as Staatssekreteri im Kultusminischterium het s zum erschte Mol e Frau im bayerische Kabinett gee. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. h.c. Alfons Goppel (1974-1978)
S Kabinett Strauß I isch vum 7. Novämber 1978 bis zum 27. Oktober 1982 d Staatsregierig vum Freistaat Bayern gsii. Dr bishärig Minischterbresidänt het vor dr Landdagswahl am 15. Oktober 1978 aagchindet haa, ass er nimi wett kandidiere. D CSU het bi dr Wahl 59,14 % vu dr Stimme un dodermit 129 vu dr insgsamt 204 Sitz gwunne. Dodermit het d Bartei unter em neie Minischterbresidänt Franz Josef Strauß als furt chenne ellai regiere. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. h. c. Franz Josef Strauß (1978–1982)
Falsifikazioon, au Falsifizierig (vo lat. falsificare „as falsch erkenne“) oder Widerleegig, isch dr Bewiis, ass en Ussaag, Methoode, Theese, Hüpotheese oder Theorii ungültig isch. Ussaage oder Sachverhält, z. B. experimentelli Ergääbniss, wo son e Ungültigkäit chönne bewiise, häisse „Falsifikatoore“. E Falsifikazioon bestoot us em Bewiis, ass verschiideni Aanaame von ere falsifizierte Theorii oder mit Aanaame, wo unabhängig drvo as woor akzeptiert si, mitenand unveräinbaar (inkonsistänt) si bzw. sich widerspräche. E Grundfroog in dr Wüsseschaftstheorii isch, öb und wie wüsseschaftligi Theorie chönne überbrüeft wärde. D Vorstellig, ass mit äinzelne Experimänt d Wooret von ere Theorii chönn festgstellt wärde (sog. Werifizierig), drifft in vile Fäll nit zue. Vo dr wüsseschaftstheoretische Aanaam, ass sonigi Brüefige d Grundlaag vo dr Bewärdig vo Theorie, öb si guet si, daarstelle, e sognennte Werifikazionismus, dänkt zum Bispil dr Karl Popper ass si nid funkzionieri. Är setzt uf e sognennte Falsifikazionismus, wo bedütet, ass mä von ere Theorii mindestens sött bewiise chönne, öb si falsch isch - und e Charakteristikum vo valiide wüsseschaftlige Theorie isch, ass son e Falsifikazioon überhaupt mööglig isch. Dorum chönn mä theoreetischi Ussaagen au denn, wemm mä si nit cha bewiise, grundsätzlig as „vorlöifig akzeptaabel“ lo gälte, bis mä si cha widerleege. Noch dere
S Kabinett Strauß II isch vum 27. Oktober 1982 bis zum 30. Oktober 1986 d Staatsregierig vum Freistaat Bayern gsii. D CSU het bi dr Landdagswahl am 10. Oktober 1982 58,28 % vu dr Stimme un dodermit 133 vu dr insgsamt 204 Sitz gwunne. Dodermit het d Bartei unter em Minischterbresidänt Franz Josef Strauß als furt chenne ellai regiere. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. h. c. Franz Josef Strauß (1982–1986)
Koblänz (bis 1926 Coblenz; mundartlig: Kowelenz) isch e kräisfreiji Groossstadt im nördlige Rhiiland-Pfalz. Si het 115.268 Iiwooner (31. Dezember 2022) und isch noch nach Mainz und Ludwigshaafe am Rhii die drittgrössti Stadt vom Landes und uf em 68. Blatz under de grösste Stedt vo Dütschland. Koblänz isch äins vo de fümf Ooberzentrum (die andere si Mainz, Ludwigshaafe am Rhii, Trier und Kaiserslautern) in Rhiiland-Pfalz. Koblänz isch dr Sitz vom Campus Koblänz vo dr Uniwersidäät Koblänz-Landau, vom RhiiMoselCampus vo dr Hochschuel Koblänz, vo dr Verwaltig vom Landkräis Maye-Koblänz, vo dr Struktur- und Gnäähmigungsdirekzioon Nord (bis 1999 Bezirksregierig Koblänz), vom Bundesarchiiv, Landeshauptarchiiv, vo dr Landesarcheologii Rhiiland-Pfalz, vom Landesamt für Stüüre (LfSt), früener d Ooberfinanzdirekzioon Koblänz, vom Verfassigsgrichtshoof Rhiiland-Pfalz, vom Bundesamt für Usrüstig, Informazioonstechnik und Nutzig vo dr Bundesweeer, vom Bundesweerzentralchrankehuus und vom Landesamt für Vermässig Geobasisinformazioon Rhiiland-Pfalz. Koblänz het 1992 si 2000-jöörigs Jubileum gfiirt und ghöört zu de eltiste Stedt vo Dütschland. Dr ursprünglig latiinisch Naame Confluentes (dytsch die, wo zsämmefliesse) isch vo dr Laag vo dr Stadt an dr Mündig vo dr Moosel in Rhii am Dütschen Egg cho. Im Joor 1962 het Koblänz d 100'000-Iiwooner-Marke erräicht und isch zur Groossstadt worde. Däil vo Koblänz ghööre zum Unesco-Wälterb: Sit 2002 bildet
S Historisches Wörterbuch der Philosophie (HWPh) isch e dütschsproochigs begriffsgschichtligs Wörterbuech vo filosoofische Begriff in meerere Bänd. Es isch vo 1971 bis 2007 under de Hauptuusegääber Joachim Ritter, Karlfried Gründer und Gottfried Gabriel im Schwabe Verlag, Baasel erschiine. Es isch e völlig nöibearbäiteti Usgoob vom Wörterbuch der philosophischen Begriffe (1899 ff) vom Rudolf Eisler. S Wörterbuech isch s Groossbrojekt vo dr dütsche akadeemische Filosofii, wo uf dr ganze Wält am erfolgriichste isch. Es isch äini vo de wichdigste Arbetsgrundlaage für die filosoofischi und gäisteswüsseschaftligi Usbildig und Forschig. Übersicht über die äinzelne Bänd De Bänd 1–3 si vom Joachim Ritter, d Bänd 4–10 vom Karlfried Gründer, dr Band 11–12 vom Gottfried Gabriel, dr Registerband vo dr Margarita Kranz uusegee worde. 1. Band (A–C) 1971 2. Band (D–F) 1972 3. Band (G–H) 1974 4. Band (I–K) 1976 5. Band (L–Mn) 1980 6. Band (Mo–O) 1984 7. Band (P–Q) 1989 8. Band (R–Sc) 1992 9. Band (Se–Sp) 1995 10. Band (St–T) 1998 11. Band (U–V) 2001 12. Band (W–Z) 2005 13. Band (Register) 2007 Im 13. Band isch e Register und e CD-ROM mit em Volltext vo alle Bänd und ere Software für Windows und macOS, so dass mä im Volltext cha sueche.
S Kabinett Strauß III isch vum 30. Oktober 1986 bis zum 19. Oktober 1988 d Staatsregierig vum Freistaat Bayern gsii. D CSU het bi dr Landdagswahl am 12. Oktober 1986 55,78 % vu dr Stimme un dodermit 128 vu dr insgsamt 204 Sitz gwunne. Dodermit het d Bartei unter em Minischterbresidänt Franz Josef Strauß als furt chenne ellai regiere. Mit dr Mathilde Berghofer-Weichner isch zum erschte Mol e Frau Minischteri z Bayern wore. Noch em Dod vum Franz Josef Strauß am 3. Oktober 1988 isch dr Max Streibl sy Noofolger wore un het s Kabinett Streibl I bildet. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. h. c. Franz Josef Strauß (1986–1988)
As North American Numbering Plan (NANP; dütsch: dr nordamerikaanisch Nummerierigsblaan) bezäichnet mä e Süsteem vo dreistellige Vorwaale bzw. zäästellige Delifonnummere, wo vor allem in de USA, Kanada und vile kariibische Staate verwändet wird. Alli NANP-Staate häi die gliichi, gmäinsaami internazionaali Vorwaal +1. D Nummerierigsblaan wird vo dr North American Numbering Plan Administration (NANPA) verwaltet. E Nummerierigsblaan spezifiziert s Formaat und d Strukduur vo Nummere, zum, zum Bispil, Telekommunikazioonsgebüüre, wo vo dr Distanz abhängig si, chönne berächne. Dr Nummerierigsblaan entspricht dr Empfäälig E.164 vo dr International Telecommunication Union (ITU) und eso em internazionaale Standard für Nummerierigsblään. Zu den 20 Gebiet vom ITU-Länderkood mit dr Nummere 1 für iir öffentligs Delifonnetzwärk ghööre näbe de Territoorie vo de Veräinigte Staate, Kanada, Bermuda au e Hufe kariibischi Nazioone. D Richtlinie E.164 schribt die Strukduur vor: D Folg vo de Ziffere isch uf maximaal 15 Ziffere beschränkt. NANP-Zaale bestöön us zää Ziffere im Format NXX-NXX-XXXX, wo „N“ irgend e Ziffere vo 2 bis 9 cha si und „X“ alli Ziffere vo 0 bis 9. Die erste drei Ziffere wärde as Nummerierigsblaanberiich (NPA), Ortskennzaal oder Vorwaal bezäichnet. Im zwäite dreistellige Block vo Ziffere isch dr Kood vom Central office as Prefix, won e Suffix us vier
Établissement public de coopération intercommunale (EPCI, die dytsch öffentligi Aastalt für interkommunaali Zsämmenaarbet) isch dr Ooberbegriff für alli Arte vo Gmäindiverbänd in Frankriich. Es git verschiideni Tüpe vo EPCI, wo sich im Umfang vo iire Kompetänze und in dr Mindestzaal vo de Iiwwooner, wo si verdräte, underschäide. Sit em Joor 2013 muess jeedi franzöösischi Gmäind noch Gsetz zum ene EPCI ghööre. Sit 2014 wärde d d Rööt vo de Gmäindiverbänd diräkt vom Volk gweelt. Die verschiidene Tüpe vo EPCI si im allgemäine Gsetzbuech für Gebietskörperschafte (franzöösisch Code général des collectivités territoriales, CGCT) festgläit. Es git die Arte vo Gmäindiverbänd: Syndicat de communes (sit 1890) mit verschiidene Wariante, drunder em Syndicat intercommunal à vocation multiple (SIVOM) Communauté de communes (sit 1992) Communauté urbaine (sit 1966) Communauté d’agglomération (sit 1999) Syndicat d’agglomération nouvelle (sit 1983) Métropole (sit 2010, maassgääblig gändert im Joor 2014) Établissement public territorial (sit 2016, zur Undergliiderig vo dr Métropole du Grand Paris) D EPCI si Körperschafte vom öffentlige Rächt. Si si e Form vo Établissements publics und eso anders as d Gmäinde, wo sich in iine zsämmeschliesse, sälber käni äigeständige Gebietskörperschafte (Collectivités territoriales). Im Bsundere si iiri Kompetänze uf die Gebiet begränzt, wo si dur s Gsetz oder
S ISO 639-1 isch de erscht Deil vo de internationale ISO-639-Standardabchürzige für Sproche und bstoht uss 136 Abchürzige, wo alli zwei Büechstabe hän. Si diene dezüe, Sproche eso abzchürze, dass mer au in andere Länder erkänne cha, was gmeint isch. Bispyl: Alemannisch wird mit als bzw. gsw (was eigentlig für Schwizerdütsch stoht und drum falsch isch) abchürzt Chinesisch wird mit zh abchürzt (wyl d'Eigebezeichnig Zhōngwén isch) Dütsch wird mit de abchürzt Französisch wird mit fr abchürzt Ungarisch wird mit hu abchürzt (wäge de Änglische Bezeichnig Hungarian) D ISO-639-1-Liste isch im Johr 2002 zu me Standard worre, es hät's aber scho e baar Johr devor als Entwurf gee. Zletscht (am 26. Februar 2003) isch d'Abchürzig ht dezüegfiegt worre, wo für Haitianisch stoht. Für d'Abchürzige isch d'Infoterm (vo Ängl. International Information Center for Terminology) züeständig. Es werre hütt keini neue ISO-639-1-Abchürzige meh vergee, wyl's e ISO 639-2 git. Dodurch mien System, wo d'ISO-639-1-Abchürzige bruche, im Fall vo-n-re Änderig nit umstelle. ISO 639 ISO 639-2
S öffentlige Rächt in Civil-law-Länder isch dä Däil vo dr Rächtsornig, wo s Verheltnis zwüsche Drääger vo dr öffentlige Gwalt (em Staat) und äinzelne Brivaaträchtssubjekt (de Bürger) reeglet. Im Underschiid drzue reeglet s Brivaaträcht die rächtlige Beziejige zwüschen Brivaträchtssubjekt. S öffentlige Rächt umfasst au die rächtlige Beziejige vo de Verwaltigsdrääger underenander und s Staatsorganisazioonsrächt, wo d Organisazioon und Funkzioon vom Staat betriff, wie zum Bispils d Zueständikäit vo de äinzelne Behörde und Gericht oder Reeglige über s Dienstverheltnis vo de Beamte. Wo d Gränze zwüschen em öffentlige Rächt und em Brivaaträcht verlauft, isch strittig, aber wemm mä frogt, weele Rächtswääg bi Rächtsstrittikäite muess brucht wärde, gseet mä as mä in dr Braxis en Abgränzig brucht. Z Dütschland folgt mä in däm dr modifizierte Subjektstheorii, in dr Schwiz dr modifizierte Funkzioonstheorii. S Schwizer Bundesgricht het s aber abgleent, äinere Methoode dr Vorzug z gee. Dr Ardikel «Öffentliches Recht» uf dr dütsche Wikipedia Kai-Uwe Kock, Richard Stüwe, Hans-Michael Wolffgang, Heiko Zimmermann: Öffentliches Recht und Europarecht. 3. Uflaag. nwb, Herne 2004, ISBN 3-482-48343-4. Michael Stolleis: Geschichte des öffentlichen Rechts in Deutschland. 4 Bänd, Münche 1988–2012. Öffentliches Recht im dütschsprochige Wikisource Wikibooks: Öffentliches Recht im 2. Staatsexamen — Lern- und Lehrmaterialie Pierre Tschannen, Ulrich
S Kabinett Streibl I isch vum 19. Oktober 1988 bis zum 30. Oktober 1990 d Staatsregierig vum Freistaat Bayern gsii. Noch em Dod vum Franz Josef Strauß am 3. Oktober 1988 isch dr Max Streibl sy Noofolger wore. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. h. c. Max Streibl (1988 bis 1990)
S Kabinett Streibl II isch vum 30. Oktober 1990 bis zum 17. Juni 1993 d Staatsregierig vum Freistaat Bayern gsii. D CSU het bi dr Landdagswahl am 14. Oktober 1990 54,90 % vu dr Stimme un dodermit 127 vu dr insgsamt 204 Sitz gwunne. Dodermit het d Bartei unter em Minischterbresidänt Max Streibl als furt chenne ellai regiere. Im Zug vu dr sognännte „Amigo-Affäre“ isch dr Streibl am 27. Mai 1993 zruggdrätte. Sy Noofolger isch derno dr Edmund Stoiber wore. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. h. c. Max Streibl (1990 bis 1993)
S Kabinett Stoiber I isch vum 17. Juni 1993 bis zum 27. Oktober 1994 d Staatsregierig vum Freistaat Bayern gsii. Im Zug vu dr sognännte „Amigo-Affäre“ isch dr bishärig Minischterbresidänt Max Streibl am 27. Mai 1993 zruggdrätte. Sy Noofolger isch derno dr Edmund Stoiber wore. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. Edmund Stoiber (1993-1994)
S Kabinett Stoiber II isch vum 27. Oktober 1994 bis zum 6. Oktober 1998 d Staatsregierig vum Freistaat Bayern gsii. D CSU het bi dr Landdagswahl am 25. Septämber 1994 52,82 % vu dr Stimme un dodermit 120 vu dr insgsamt 204 Sitz gwunne. Dodermit het d Bartei unter em Minischterbresidänt Edmund Stoiber als furt chenne ellai regiere. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. Edmund Stoiber (1994-1998)
Di britisch Bsatzigszone (oder Nordweschtzone) isch aini vu dr vier Bsatzigszone gsii, wu Dytschland weschtli vu dr Oder-Neiße-Linie vu dr alliierte Sigermächt im Juli 1945, rund zwee Monet no dr dytsche Kapitulation un em Änd vum Zweete Wältchrieg z Europa, dryy ufdailt woren isch. Si isch dr britische Militerregierig unterstande un het ufghert no dr Grindig vu dr Bundesrepublik Dytschland, wu s Bsatzigsstatut am 21. Septämber 1949 in Chraft drätten isch. Di mit em Bsatzigsstatut verbundene alliierte Vorbehaltsrächt hän erscht anne 1990 mit dr dytsche Widerverainigung un em Inchraftdrätte vum Zwai-plus-Vier-Verdrag am 15. Merz 1991 au velkerrächtli iri Wirkig verlore, wu Dytschland di voll Suveränitet widerkriegt het. Di britisch Bsatzigszone het di preußische Provinze Hannover, Schleswig-Holstein un Weschtfale, dr Norde vu dr Rhyyprovinz („Nordrhein“) un d Länder Braunschweig, Hamburg, Lippe, Oldenburg un Schaumburg-Lippe vum Dytsche Rych umfasst. Di Freie Hansestadt Bremen, wu us dr Stedt Bremen un Bremerhaven bstanden isch, het aafangs au zue dr britische Zone ghert, isch aber 1947 as Exklave dr amerikanische Bsatzigszone zuegschlaa wore. Fehmarn het noch eme sowjetische Wunsch bi dr Verhandlige im Winter 1944/45 zur SBZ solle chuu, isch aber noch ere Intervänzion vum Baron Strang doch zue dr britische Zone chuu. Britisch bsetzt